《七月九日葭萌道中寄宋季子奉祠》
明代·程本立

联步常年近赤霄，千秋佳节庆今朝。星明南极听更漏，日上东方立早朝。

华萼楼前犹梦到，葭萌道上欲魂销。仰天自祝吾王寿，回首中原怅望遥。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。